Diari Oficial de la Generalitat Valenciana


Sumari del DOGV 8798, del 27-04-2020 (2020/3005)

Informe ambiental i territorial estratègic del projecte de la modificació puntual número 7 de l'homologació global modificativa de les normes subsidiàries per al canvi d'ús detallat en l'àrea de l'antiga fàbrica Lombard.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8798

Data del DOGV
:   27-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3005


Data del document
:   16-04-2020

Organisme emissor
:   Ajuntament d'Almoines

Tipus de document
:   Anunci

Descriptors 

:   * Almoines
    * pla d'urbanisme
    * administració local

Informe ambiental i territorial estratègic del projecte de la modificació puntual número 7 de l'homologació global modificativa de les normes subsidiàries per al canvi d'ús detallat en l'àrea de l'antiga fàbrica Lombard.  
  
 [2020/3005]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic del projecte de la modificació puntual núm. 7 de l'homologació global modificativa de les normes subsidiàries per al canvi d'ús detallat en l'àrea de l'antiga fàbrica Lombard, mitjançant el Decret d'Alcaldia número 124, de data 16 d'abril de 2020, que diu literalment:  
Amb data 15 d'abril de 2020 s'ha emés informe per l'arquitecte municipal en l'expedient d'avaluació ambiental i territorial estratègica del Projecte de modificació puntual núm. 7 de l'Homologació global modificativa de les normes subsidiàries per al canvi d'ús detallat en l'àrea de l'antiga fàbrica Lombard, en el sentit següent:  
  
Informe  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
  
Òrgan competent  
La present modificació puntual varia les determinacions del planejament vigent, referent a l'ús detallat d'una illa del sòl urbà municipal, que passa de l'actual ús, corresponent a zona de magatzems i indústria, al projectat per aquest document, de zona residencial, assignat al nucli històric i tradicional. El residencial és l'ús global de la zona on se situa aquesta illa.  
De conformitat amb l'article 21.d i 21.e de la LOTUP, aquesta modificació afecta les determinacions de l'ordenació estructural, i l'aprovació serà competència autonòmica, d'acord amb l'article 44.2.c de la mencionada llei.  
D'acord amb l'article 48.c.3, pel fet de no modificar-se l'ús dominant de la zona, emmagatzematge i indústria, l'òrgan ambiental és l'Ajuntament, si es justifica que aquest sòl urbà compta amb els serveis urbanístics efectivament implantats, aspecte que es justifica en l'expedient adjunt a aquest document.  
Hi és aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual aquesta competència correspon a l'alcalde president.  
  
Planejament vigent  
Almoines disposa d'unes normes subsidiàries d'ordenació municipal l'homologació global de les quals va ser aprovada definitivament per la Conselleria de Territori i Habitatge de la Generalitat Valenciana el 26 de novembre de 1999.  
  
Documentació presentada  
La documentació objecte del present informe està integrada per la versió preliminar de la modificació i l'estudi d'avaluació ambiental i territorial estratègica, per a la modificació 7 de l'homologació global modificativa de les normes subsidiàries per al canvi d'ús detallat en l'àrea de l'antiga fàbrica Lombard. La mencionada documentació és conforme amb el que estableix l'article 50 de la LOTUP.  
Objecte, àmbit i justificació  
L'objecte de la modificació consisteix a canviar les determinacions del planejament vigent, referent a l'ús detallat d'una illa del sòl urbà municipal, que passa de l'actual ús, corresponent a zona de magatzems i indústria, al projectat de zona residencial, assignat al nucli històric i tradicional, ja que el residencial és l'ús global de la zona on se situa aquesta illa.   
El canvi d'ús de la parcel·la passarà de ser magatzems i indústria (pertanyent a un antic i hui desaparegut ús industrial) a l'ús residencial dominant en la zona, sense que això comporte un canvi en l'aprofitament lucratiu que poguera generar-se per aquest canvi d'ús, ja que la present modificació només pretén reconéixer l'ús residencial i impedir l'ús industrial obsolet.  
L'Ajuntament pretén amb el present canvi d'ús que a la totalitat de l'illa no se li puga aplicar l'ús industrial, ni tampoc l'ús de magatzems; en tot cas, l'ús residencial i el compatible dotacional són els usos detallats que s'assignen amb la present actuació, i es garanteix un ús coherent de tota l'edificació amb l'àmbit zonal on se situa, independentment de la titularitat de les diferents parcel·les cadastrals.  
  
La modificació proposada no afecta cap altre aspecte del planejament vigent.  
  
Consultes realitzades  
Per tractar-se d'una modificació de l'ordenació detallada del sòl urbà, i per les característiques pròpies de la modificació plantejada, s'ha considerat que aquesta afecta les següents administracions públiques i persones interessades:  
  
Òrgan consulta Data consulta Informe Data  
Conselleria de Cultura i Esport, Patrimoni 15/11/19   
Diputació de València. Àrea Infraestructures 20/12/19 X 15.01.2020  
Entitat de Sanejament d'Aigües Residuals 05/12/19 X 27.02.2020  
Direcció General d'Urbanisme. Gestió Urbanística 25/11/19   
Direcció General de Territori i Paisatge. Servei de Paisatge 03/12/19   
Direcció General Territori i Paisatge Ordenació Sostenible de Medi 03/12/19   
Egevasa 27/11/19   
Iberdrola 05/12/19 X 17.01.2020  
Telefónica 05/12/19   
  
  
La relació de persones propietàries de l'antiga fàbrica i la data de notificació, en document adjunt.  
Mitjançant la Resolució de l'Alcaldia núm. 345, de data 4 de novembre de 2019, es va resoldre sotmetre a informació pública la versió inicial de la modificació del Pla d'ordenació detallada, modificació puntual núm. 7 de les normes subsidiàries d'Almoines per al canvi d'ús detallat en l'àrea de l'antiga fàbrica Lombard, durant un període de quaranta-cinc dies hàbils a comptar de l'endemà de la publicació en el Diari Oficial de la Generalitat Valenciana, publicat en el Diari Oficial de la Generalitat Valenciana núm. 8695, d'11 de desembre de 2019, i en el diari Levante de 17 de desembre de 2019.  
  
Justificació per a l'aplicació del procediment simplificat d'avaluació ambiental i territorial estratègica  
La modificació puntual núm. 7 de l'homologació global modificativa de les normes subsidiàries per al canvi d'ús detallat en l'àrea de l'antiga fàbrica Lombard, per tractar-se d'una modificació menor del planejament municipal, supòsit inclòs en l'article 46.3 de la LOTUP, és objecte de procediment d'avaluació ambiental i territorial estratègica simplificada i, a més, perquè així ho reconeix indirectament l'escrit del Servei Territorial d'Urbanisme de la Direcció Territorial de València de la Conselleria Habitatge, Obres Públiques i Vertebració del Territori de la Generalitat Valenciana, el qual diu que «no sembla que tindrà efectes significatius sobre el medi ambient».  
  
  
Identificació i valoració de possibles efectes adversos sobre el medi ambient  
La modificació planejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no suposa augment d'emissions, empitjorament dels nivells de contaminació amb canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge; la magnitud i l'abast espacial són mínims per ésser la superfície afectada igual 4.463 m²; no té incidència en el model territorial vigent i no incompleix les determinacions legals vigents de qualsevol altra àrea afectada que poguera trobar-se sotmesa a alguna mena de protecció. Per tant, d'acord amb els criteris de l'annex VIII de la LOTUP, es pot determinar que la modificació esmentada no té efectes significatius sobre el medi ambient i el territori.  
  
  
Conclusions  
Analitzant l'esborrany de la modificació esmentada d'Almoines i el document inicial estratègic (estudi d'avaluació ambiental i territorial estratègica), i d'acord amb el que s'ha exposat, considerem procedent emetre l'informe ambiental i territorial estratègic favorable en el procediment simplificat d'avaluació ambiental i territorial estratègica, per no tindre efectes significatius sobre el medi ambient.  
  
De conformitat amb el que disposen l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Projecte de modificació puntual núm. 7 de l'homologació global modificativa de les normes subsidiàries. per al canvi d'ús detallat en l'àrea de l'antiga fàbrica Lombard.  
  
Segon  
Continuar la tramitació del projecte esmentat, d'acord amb la seua normativa específica.  
  
Tercer  
Comunicar que, segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègic simplificat de la proposta.  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.  
  
  
Cinqué  
Aquesta resolució d'informe ambiental i territorial estratègic per procediment simplificat no és susceptible de cap recurs per considerar-se un acte de tràmit, sense perjudici dels recursos que, en el seu cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Almoines, 16 d'abril de 2020.- L'alcalde: Juan Cardona Bertó.